A háborús erőfeszítések miatt a polgári lakosság élete is egyre nehezebbé vált, jegyre adták az élelmiszert, áramkimaradások történtek és az elégedetlenkedőket szigorúan megbüntették. 1944-ben az amerikaiak elfoglalták Saipan szigetét, ahonnan bombázóik elérhették a nagy japán szigeteket. A légitámadások következtében a nagyvárosok területének több mint fele romhalmazzá változott. 1945 áprilisában a szövetségesek a háború legnagyobb tengeri hadműveletének keretében partra szálltak Okinaván és júniusra elfoglalták a szigetet, de a harcok során 77 ezer japán katona és több mint 140 ezer polgári lakos esett el. Az amerikai hadvezetés ezek alapján úgy számolt, hogy nagy szigeten való partraszállás jóval több véráldozatot fog követelni.